પંચકૂલાઃ ડેરા સચ્ચા સૌદા પંથના વડા ગુરમીત સિંહ રામ રહીમને સંડોવતા સાધ્વીના રેપ કેસમાં હરિયાણાની પંચકૂલા સ્થિત સીબીઅાઈ કોર્ટ અાજે ચુકાદો અાપશે, તેની સુનાવણીમાં રામ રહીમ હાજરી અાપશે. ચુકાદો અાજે અાવવાનો છે, પરંતુ રામ રહીમના સમર્થકો ત્રણ દિવસ પહેલાંથી જ પંચકૂલામાં અાવવા લાગ્યા છે. રામરહીમ હવાઈ રસ્તે નહીં, પરંતુ સડક માર્ગે કોર્ટમાં જવાના રવાના થઈ ચૂક્યા છે. તેમનો કાફલો સિરસાથી નીકળી ચૂક્યો છે. તેમના કાફલામાં ૮૦૦થી વધુ ગાડી સામેલ છે. તેમને પંચકૂલા પહોંચવામાં પાંચથી છ કલાક લાગશે. સિરસાના પોતાના આશ્રમમાંથી બાબા નીકળ્યા તે સમયે તેમના સમર્થકો ગાડીઓની આગળ આવીને રસ્તા પર સૂઈ ગયા હતા. તેમનું કહેવું હતું કે તેઓ રામરહીમને ક્યાંય નહીં જવા દે.